Babelscape/SREDFM huggingface dataset:
Ανάκτορα του Γαλέριου

Τα Ανάκτορα του Γαλέριου είναι επιβλητικό κτιριακό συγκρότημα που αποτελεί τμήμα του Γαλεριανού συγκροτήματος και βρίσκεται στο κέντρο της Θεσσαλονίκης. Χτίστηκε ως συγκρότημα ανακτόρων του Ρωμαίου αυτοκράτορα Γαλέριου κατά την περίοδο της Ρωμαϊκής «Τετραρχίας» (297-307 μ.Χ.) και περιελάμβανε το Ανάκτορο, το Οκτάγωνο, τον Ιππόδρομο, την Αψίδα του Γαλέριου, την αψιδωτή αίθουσα και τη Ροτόντα. Πιθανώς τα ανάκτορα καταστράφηκαν από σεισμό τον 8ο αιώνα.
Διεθνής Ομοσπονδία Αυτοκινήτου

Η Διεθνής Ομοσπονδία Αυτοκινήτου (γαλλικά: "Fédération Internationale de l'Automobile", FIA) είναι μια ένωση που ιδρύθηκε ως "Association Internationale des Automobile Clubs Reconnus" (AIACR) στις 20 Ιουνίου του 1904 να αντιπροσωπεύει τα συμφέροντα των οργανώσεων αυτοκινητιστών και χρηστών αυτοκινήτου. Για το ευρύ κοινό, η FIA είναι περισσότερο γνωστή ως διοικούσα αρχή για πολλές και διάφορες εκδηλώσεις αγωνιστικών αυτοκινήτων.

Με έδρα την 8 Place de la Concorde στο Παρίσι, η FIA αποτελείται από 213 εθνικές οργανώσεις μέλη σε 125 χώρες σε όλο τον κόσμο. σημερινός πρόεδρος της είναι ο Ζαν Τοντ. Η FIA είναι γενικά γνωστή με τη γαλλική ονομασία και το αντίστοιχο ακρωνύμιο ακόμη και σε μη γαλλόφωνες χώρες, αλλά μερικές φορές αποδίδεται ως «International Automobile Federation».

Ο πιο σημαντικός ρόλος της αποτελεί η αδειοδότηση και η διαιτησία της Φόρμουλα ένα (F1) και του Παγκοσμίου Πρωταθλήματος Ράλι (WRC). Η FIA μαζί με τη Διεθνή Ομοσπονδία Μοτοσυκλετισμού (FIM) πιστοποιεί επίσης απόπειρες ρεκόρ ταχύτητας εδάφους. Η Διεθνής Ολυμπιακή Επιτροπή αναγνώρισε προσωρινά την ομοσπονδία το 2011, ενώ το 2013 την αναγνώρισε πλήρως.
Πανταζής Σταμούλης

Ο Πανταζής Σταμούλης (1888 - 12 Δεκεμβρίου 1961) του Νικολάου ήταν Έλληνας ιατρός και πολιτικός.
Ράινχολντ Μιτερλένερ

Ο Ράινχολντ Μιτερλένερ (γερμανικά: "Reinhold Mitterlehner") είναι ένας Αυστριακός πολιτικός, γεννημένος το Δεκέμβριο του 1955. Υπηρετεί στο υπουργικό συμβούλιο της Αυστρίας ως Ομοσπονδιακός Υπουργός Οικονομίας από το 2008. Τον Σεπτέμβριο του 2014 έγινε, επίσης, Αντικαγκελάριος της Αυστρίας και Επικεφαλής του Αυστριακού Λαϊκού Κόμματος.
Πρώτος Πόλεμος του Οπίου

Ο Πρώτος Πόλεμος του Οπίου (1839-1842), γνωστός επίσης ως Πόλεμος του Οπίου και ως Άγγλο-Κινέζικός Πόλεμος, διεξήχθη ανάμεσα στη Μεγάλη Βρετανία και την Αυτοκρατορία των Τσινγκ λόγω των αντιμαχόμενων απόψεων τους πάνω σε διπλωματικές σχέσεις, το εμπόριο, καθώς και την απονομή της δικαιοσύνης για ξένους υπηκόους.

Στον 17ο και στον 18ο αιώνα, η ζήτηση για τα κινέζικα αγαθά (συγκεκριμένα μετάξι, πορσελάνη και τσάι) στην ευρωπαϊκή αγορά δημιούργησε μια εμπορική ανισορροπία, επειδή η αγορά για τα δυτικά αγαθά στην Κίνα ήταν πρακτικά, ανύπαρκτη. Η Κίνα ήταν αυτάρκης σε ικανοποιητικό βαθμό και στους Ευρωπαίους δεν επιτρέπονταν πρόσβαση στα εσωτερικά θέματα της Κίνας. Το ευρωπαϊκό ασήμι εισάγονταν στην Κίνα όταν το σύστημα της Καντόνας, που δημιουργήθηκε στα μέσα του 17ου αιώνα, περιόρισε το θαλάσσιο εμπόριο στην Καντόνα και στους Κινέζους εμπόρους. Η Βρετανική Εταιρεία Ανατολικών Ινδιών (ΕΑΙ) είχε το μονοπώλιο του βρετανικού εμπορίου. Η ΕΑΙ ξεκίνησε να βγάζει σε πλειστηριασμό όπιο που καλλιεργούσε σε φυτείες της στην Ινδία με σκοπό σε ανεξάρτητους ξένους εμπόρους με αντάλλαγμα ασήμι. Το όπιο τότε μεταφέρονταν στις κινεζικές ακτές και πωλούνταν σε Κινέζους μεσάζοντες οι οποίοι το μεταπωλούσαν μέσα στην Κίνα. Αυτή η αντιστροφή στη ροή του ασημιού καθώς και ο αυξανόμενος αριθμός εθισμών στο όπιο ανησύχησε τις κινεζικές αρχές.

Το 1839, ο αυτοκράτορας Νταουγκάνγκ, απορρίπτοντας προτάσεις για νομιμοποίηση και φορολόγηση του οπίου, διόρισε τον Λιν Ζεξού για να λύσει το πρόβλημα εξαφανίζοντας το εμπόριο. Ο Λιν κατάσχεσε 20.000 σεντούκια με όπιο (περίπου 1210 τόνους) χωρίς να προσφέρει αποζημίωση, απέκλεισε το εμπόριο και περιόρισε τους εμπόρους στα καταλύματα τους. Η Βρετανική κυβέρνηση, παρόλο που δεν αρνήθηκε το δικαίωμα της Κίνας να ελέγχει τις εισαγωγές του ναρκωτικού, εναντιώθηκε σε αυτό το απροσδόκητο μέτρο και χρησιμοποίησε το ναυτικό της και το πυροβολικό της για να προκαλέσει μια γρήγορη και αποφασιστική ήττα.

Το 1842, η συνθήκη του Ναντσίνγκ, η πρώτη από τις συνθήκες που οι Κινέζοι αποκάλεσαν "άνισες", χορήγησε μια αποζημίωση και ετεροδικία στη Βρετανία, το άνοιγμα πέντε λιμανιών της συνθήκης και την εκχώρηση του νησιού του Χονγκ Κονγκ. Η αποτυχία της συνθήκης να ικανοποιήσει τους βρετανικούς στόχους, που αφορούσαν τη βελτίωση του εμπορίου και τις διπλωματικές σχέσεις οδήγησαν στον Δεύτερο Πόλεμο του Οπίου (1856-1860). Ο πόλεμος αυτός θεωρείται στην Κίνα ως η αρχή της σύγχρονης κινέζικης ιστορίας.
Περικλής Θεοχάρης

O Περικλής Θεοχάρης (24 Σεπτεμβρίου 1921 - 14 Σεπτεμβρίου 1999) ήταν Έλληνας πανεπιστημιακός και υφυπουργός το 1974.
Συριακή Ορθόδοξη Εκκλησία

thumb|Έμβλημα της Συριακής Εκκλησίας
Η Συριακή Ορθόδοξη Εκκλησία (, "ʿĪṯo Suryoyṯo Trišaṯ Šubḥo", ), επίσης γνωστή ως Συριακή Ορθόδοξη Εκκλησία της Αντιοχείας, είναι μια αυτοκέφαλη Ανατολίτικη Ορθόδοξη εκκλησία που βρίσκεται στην Ανατολική Μεσόγειο, με τα μέλη της διασκορπισμένα σε όλο τον κόσμο, κυρίως στη Σουηδία, την Ινδία, τη Γερμανία και το Ηνωμένο Βασίλειο. Χρησιμοποιεί την παλαιότερη σωζόμενη Θεία Λειτουργία στον Χριστιανισμό, τη Θεία Λειτουργία του Αγίου Ιακώβου Αποστόλου, και χρησιμοποιεί τη Συριακή ως επίσημη και λειτουργική της γλώσσα. Η εκκλησία καθοδηγείται από τον Σύρο Πατριάρχη Αντιοχείας. Η Συριακή Ορθόδοξη Εκκλησία έχει της ρίζες της ιστορίας της σε μία από τις πρώτες χριστιανικές κοινότητες στην Αντιόχεια, που περιγράφεται στις Πράξεις των Αποστόλων (Καινή Διαθήκη, Πράξεις 11:26) και ιδρύθηκε από τον Απόστολο Πέτρο το 37 μ.Χ. Η εκκλησία έχει επικεφαλής τον Σύρo Ορθόδοξο Πατριάρχη Αντιοχείας Ιγνάτιο Εφραίμ Β΄, από το 2014.
μικρογραφία|220px|Συριακή ορθόδοξη εκκλησία στην πόλη Μιντγιάτ της Τουρκίας.
Τανγκανίκα

Η Τανγκανίκα ήταν ένα κυρίαρχο κράτος από το 1961 μέχρι το 1964. Βρισκόταν ανάμεσα στον Ινδικό Ωκεανό και τις λίμνες Βικτόρια, Νιάσα και Τανγκανίκα του συμπλέγματος των Μεγάλων Αφρικανικών Λιμνών. Κέρδισε την ανεξαρτησία της ως αποικία της Βρετανικής Κοινοπολιτείας από το Ηνωμένο Βασίλειο στις 9 Δεκεμβρίου 1961 και έγινε δημοκρατικό κράτος της Κοινοπολιτείας των Εθνών ακριβώς ένα χρόνο αργότερα, στις 9 Δεκεμβρίου 1962. Από το 1962 μέχρι το 1964 αποκαλούταν επίσημα ως Δημοκρατία της Τανγκανίκα. Στις 26 Απριλίου 1964, η Τανγκανίκα ενώθηκε με τη Λαϊκή Δημοκρατία της Ζανζιβάρης και της Πέμπα προς δημιουργία της Ηνωμένης Δημοκρατίας της Τανγκανίκα και της Ζανζιβάρης, ενός νέου κράτους που σε διάστημα ενός χρόνου μετονομάστηκε σε Ηνωμένη Δημοκρατία της Τανζανίας.
A Little Light Music

Το A Little Light Music είναι ζωντανά ηχογραφημένο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 14 Σεπτεμβρίου του 1992 μέσω της δισκογραφικής εταιρίας "Chrysalis Records". 

Η ηχογράφηση του άλμπουμ πραγματοποιήθηκε από τις 2 μέχρι τις 23 Μαΐου 1992, στα πλαίσια της περιοδείας για την προώθηση του δίσκου "Catfish Rising", σε διάφορες ευρωπαϊκές και ασιατικές πόλεις.

Ο δίσκος έλαβε μέτριες κριτικές, με το "Allmusic" να τον βαθμολογεί με δύο αστέρια με άριστα τα πέντε, το "Sputnik Music" με μέσο όρο βαθμολογιών 3,2 / 5 και το "ProgArchives" με 3,6 / 5. Σκαρφάλωσε στο Top-40 των τσαρτ της Μεγάλης Βρετανίας.
Φραντς-Λούντβιχ φον Στάουφενμπεργκ

Ο Φραντς-Λούντβιχ φον Στάουφενμπεργκ (γεννημένος στις 4 Μαΐου 1938) είναι Γερμανός νομικός και πολιτικός από το CSU. Ήταν μέλος της Μπούντεσταγκ από το 1976 μέχρι το 1987 και του Ευρωπαϊκού Κοινοβουλίου από το 1984 μέχρι το 1992.
ΕΡΤ Κοζάνης

Ο Ραδιοφωνικός Σταθμός Κοζάνης (ΕΡΤ Κοζάνης) είναι ο τοπικός ραδιοφωνικός σταθμός της Κοζάνης και του νομού Κοζάνης. Το πρόγραμμά του είναι κυρίως ειδησεογραφικό αλλά και ψυχαγωγικό.
Δουκάτο της Βερόνα

Το Δουκάτο της Βερόνα υπήρξε ένα από τα δουκάτα που ιδρύθηκαν από τους Λογγοβάρδους στην Ιταλία. Η Βερόνα ήταν μία από τις πρώτες πόλεις που έπεσαν, το φθινόπωρο του 568, υπό τον έλεγχο των Λογγοβάρδων υπό την ηγεσία του Αλβοΐνου, ο οποίος και την κατέστησε ως επιχειρησιακό του κέντρο. Ακριβώς στην Βερόνα, ήταν που ο Αλβοΐνος δολοφονήθηκε, το 572, κατόπιν συνωμοσίας της συζύγου του, Ροζαμούνδας. Η ίδρυση του Δουκάτου χρονολογείται, κατά πάσα πιθανότητα, προς αυτή την χρονική περίοδο, με πιθανότερη ημερομηνία τα τέλη του 568.
Γκρεγκόριο Στεντάρντι

Ο Γκρεγκόριο Στεντάρντι, γνωστός κι ως Γκόρο ντα Μοντεμπενίκι (Μοντεμπενίκι, ... – ...), ήταν Ιταλός κοντοτιέρος και στρατιωτικός του 16ου αιώνα.
Διοκλής ο Καρύστιος

Ο Διοκλής ο Καρύστιος (375 – 295 π.Χ.), ήταν αρχαίος Έλληνας ιατρός από την Κάρυστο της Εύβοιας και υπήρξε ένας από τους διασημότερους ιατρούς της αρχαιότητας . Γεννήθηκε το 375 π.Χ., λίγο πριν τον θάνατο του Ιπποκράτη το 370 π.Χ., σε σχέση με τον οποίο ο Διοκλής χαρακτηρίζεται ως ο αμέσως γηραιότερος και διασημότερος κατά τα γραπτά του Πλίνιου του Πρεσβύτερου. Ασχολήθηκε επίσης με την βοτανολογία, μετεωρολογία, και είναι πιθανό πως είναι ο πρώτος που έκανε την χρήση του όρου "ανατομία".
Δημήτρης Καμπουράκης

Ο Δημήτρης Καμπουράκης είναι Έλληνας δημοσιογράφος, συγγραφέας και παρουσιαστής. Γεννήθηκε στα Χανιά της Κρήτης στις 13 Μαρτίου του 1961.
ΕΡΤ Κομοτηνής

Ο Ραδιοφωνικός Σταθμός Κομοτηνής (ΕΡΤ Κομοτηνής) είναι ο τοπικός ραδιοφωνικός σταθμός της Κομοτηνής, νομού Ροδόπης, καλύπτει τον νομό Ξάνθης και τον νότιο Έβρο (ευρύτερη περιοχή Αλεξανδρούπολης). Το πρόγραμμά του είναι κυρίως ειδησεογραφικό.

Ξεκίνησε να εκπέμπει τον Ιούνιο του 1954 αρχικά στα μεσαία κύματα στους 1.404 χιλιόκυκλους από την Κομοτηνή και αργότερα στα FM στους 98.1 MHz από την Πλάκα της Αλεξανδρούπολης και στους 91.2 MHz από την Κομοτηνή.

Στις 11 Ιουνίου 2013 μετά την ανακοίνωση για το κλείσιμο της ΕΡΤ οι απολυμένοι εργαζόμενοι συνέχισαν κανονικά την μετάδοση του προγράμματος του σταθμού. Ωστόσο, στις 28 Απριλίου του 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου του 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Κομοτηνής αλλάζοντας το όνομά της σε ΕΡΤ Κομοτηνής.
Α΄ κατηγορία πετοσφαίρισης ανδρών Κύπρου 2013-14

Η Α΄ κατηγορία πετοσφαίρισης ανδρών Κύπρου 2013-14 ήταν η 37η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 18η φορά στην ιστορία της.
Αλεξαντρά Ταβερνιέ

Η Αλεξαντρά Ταβερνιέ (γαλλικά: "Alexandra Tavernier") (γεννημένη στις 13 Δεκεμβρίου 1993) είναι Γαλλίδα αθλήτρια η οποία ειδικεύεται στη σφυροβολία. Το προσωπικό ρεκόρ της είναι 74.05, που το πραγματοποίησε στη Σούπερ Λίγκ του Ευρωπαϊκού Πρωταθλήματος Ομάδων το 2015 στο Τσεμποκσάρι. 

Το 2010 συμμετείχε στα Ευρωπαϊκά Προκριματικά Στίβου για τους Ολυμπιακούς Αγώνες Νέων στη Μόσχα χωρίς να καταφέρει να προκριθεί. Το 2011 συμμετείχε στο Ευρωπαϊκό Πρωτάθλημα Στίβου Νέων καταλαμβάνοντας την 6η θέση και το 2012 στο Παγκόσμιο Πρωτάθλημα Στίβου Νέων κατακτώντας το χρυσό μετάλλιο. 

Έχει συμμετοχές σε δύο Ευρωπαϊκά Πρωταθλήματα Στίβου U23, το 2013 και το 2015. Στο Ευρωπαϊκό Πρωτάθλημα Στίβου U23 του 2013 αποκλείστηκε ενώ στο πρωτάθλημα του 2015 πραγματοποίησε ρεκόρ πρωταθλήματος στα προκριματικά, με επίδοση 72.98 και κατέκτησε το χρυσό μετάλλιο στον τελικό με επίδοση 72.50. 

Η μεγαλύτερη διάκρισή της στην κατηγορία των γυναικών είναι το χάλκινο μετάλλιο στο Παγκόσμιο Πρωτάθλημα Στίβου το 2015 στο Πεκίνο. Σε εθνικό επίπεδο, η Ταβερνιέ έχει κερδίσει δύο μετάλλια στο Γαλλικό Πρωτάθλημα Στίβου. Στο Γαλλικό Πρωτάθλημα Στίβου του 2015 δεν αγωνίστηκε, λόγω της συμμετοχής της στο Ευρωπαϊκό Πρωτάθλημα Στίβου U23 στο Τάλιν που διεξήχθη την ίδια περίοδο. Η Ταβερνιέ ανήκει στην ομάδα "Annecy Haute-Savoie Athlétisme".
Γεώργιος Τσοχώνης

Ο Γεώργιος Τσοχώνης (1852 - 2 Δεκεμβρίου 1929) ήταν Έλληνας έμπορος και πολιτικός.
Cher Lloyd

Η Cher Lloyd (28 Ιουλίου 1993) είναι Βρετανίδα τραγουδίστρια, στιχουργός, ράπερ & φωτομοντέλο. Έγινε γνωστή στη χώρα της, μέσω της συμμετοχής της, στον 7ο κύκλο του μουσικού διαγωνισμού The X Factor όπου τερμάτισε στην τέταρτη θέση. Σήμερα είναι μέλος της δισκογραφικής εταιρίας Syno Music. Το πρώτο της τραγούδι "Swagger Jagger" έγινε νούμερο ένα στο Ηνωμένο Βασίλειο. Το πρώτο της άλμπουμ είχε επίσης επιτυχία.
Ρωσικό Πρωτάθλημα Κλειστού Στίβου

To Ρωσικό Πρωτάθλημα Κλειστού Στίβου (ρωσικά: "Чемпионат России по лёгкой атлетике в помещении") είναι το εθνικό πρωτάθλημα στον κλειστό στίβο της Ρωσίας, που διοργανώνεται από την Ρωσική Ομοσπονδία Στίβου. 

Πραγματοποιείται κάθε χρόνο, κατά τις χειμερινές περιόδους και αναδεικνύει τους πρωταθλητές Ρωσίας στα αγωνίσματα ανδρών και γυναικών. Το πρωτάθλημα χρησιμεύσει ως ένας τρόπος για την επιλογή των καλύτερων αθλητών στο Παγκόσμιο Πρωτάθλημα Κλειστού Στίβου, στο Ευρωπαϊκό Πρωτάθλημα Κλειστού Στίβου και σε άλλες διεθνείς διοργανώσεις.

Διεξήχθη για πρώτη φορά το 1992 μετά την κατάρρευση της Σοβιετικής Ένωσης και αντικατέστησε το ομώνυμο Πρωτάθλημα Κλειστού Στίβου που είχε διοργανωθεί για πρώτη φορά το 1964.

Στο πρωτάθλημα πραγματοποιούνται είκοσι έξι (2015) αγωνίσματα συνολικά, με τα σύνθετα αγωνίματα τις περισσότερες φορές να διεξάγονται σε άλλες ημερομηνίες και σε άλλες περιοχές πριν το κύριο μέρος του πρωταθλήματος. Η διοργάνωση μεταδίδεται διαδικτυακά από το AthleticsClubTV.
Μποντισάτβα

μικρογραφία | 250 px|Mahasthamaprapta,Amitabha,Avalokitesvara

Μποντισάτβα (Bodhisattva) στον Μαχαγιάνα Βουδδισμό ονομάζεται εκείνος ο οποίος θα ακολουθήσει το μονοπάτι που οδηγεί σε δύο βασικούς σκοπούς: α) να κατέχεται από συμπόνια προς όλα τα όντα και β) να θέλει να τα βοηθήσει να σωθούν. Η οριοθέτηση αυτών των δύο στόχων αποτελεί το ιδανικό στο Μαχαγιάνα Βουδδισμό. Ο Μποντισάτβα μετά από άπειρες ζωές κατορθώνει κάποτε στο σημείο να μπει στην πολυπόθητη νιρβάνα (λύτρωση, απελευθέρωση), που στο Μαχαγιάνα Βουδδισμό σημαίνει ένωση με το «Απόλυτο». Αυτός όμως, αναβάλλει την ένωση αυτή και παραμένει σε κάποιον ουράνιο κόσμο, με σκοπό να σώσει όλα τα όντα. Αυτοί οι Μποντισάτβα ονομάζονται Βούδες.
Α΄ κατηγορία πετοσφαίρισης ανδρών Κύπρου 2011-12

Η Α΄ κατηγορία πετοσφαίρισης ανδρών Κύπρου 2011-12 ήταν η 35η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η ΑΕΚ Καραβά για 1η φορά στην ιστορία της.
Νταλιάν

Το Νταλιάν (κινέζικα: "大连") είναι πόλη της Κίνας.
Ηρόδωρος ο Ηρακλειώτης

Ο Ηρόδωρος ο Ηρακλειώτης (6ος αιώνας π.Χ.) ή Ηρόδωρος ο Ποντικός, ήταν αρχαίος Έλληνας ιστορικός από την Ηράκλεια του Πόντου, ο οποίος εμφανίζεται να έζησε κατά την ίδια εποχή με τους ιστορικούς Εκαταίο τον Μιλήσιο και Φερεκύδη τον Σύρο, στο δεύτερο μισό του 6ου αιώνα π.Χ., ενώ ο γιος του, ο Βρύσων, έζησε πριν την εποχή του Πλάτωνα.

Ο Ηρόδωρος έγραψε ένα έργο σχετικά με την μυθολογία και λατρεία του Ηρακλή, το οποίο επίσης περιείχε και ένα αριθμό από ιστορικές και γεωγραφικές πληροφορίες, και θεωρείται πως ήταν ένα αρκετά εκτεταμένο έργο μια και ο λόγιος του 2ου αιώνα μ.Χ. Αθήναιος αναφέρει πως χρησιμοποιεί υλικό από το 17ο βιβλίο του έργου αυτού. Αναφέρεται επίσης συχνά στον σχολιασμό που συνοδεύει τα έργα του Πίνδαρου και του Απολλώνιου του Ρόδιου, καθώς και από τον Αριστοτέλη, Πλούταρχο, και άλλους. Ο σχολιασμός στο έργο του Απολλώνιου αναφέρεται επίσης στην ύπαρξη ενός έργου του Ηροδώρου σχετικά με τους Μάκρωνες οι οποίοι ήταν ένα έθνος στις ακτές του Εύξεινου Πόντου, καθώς και σε μια πραγματεία για την πόλη της Ηράκλειας, και επίσης ένα έργο σχετικά με τον μύθο των Αργοναυτών.

Αναφορές υπάρχουν επίσης για την ύπαρξη έργων με τίτλο "Οιδίπους", "Πελοπεία", και "Ὀλυμπία" από τον Ηρόδωρο. Δεν είναι ξεκάθαρο όμως το αν όλα αυτά ήταν ξεχωριστά έργα ή απλώς ξεχωριστές ενότητες του έργου σχετικά με τον Ηρακλή. Ωστόσο τα "Ἀργοναυτικά", στο οποίο γίνονται συχνά αναφορές θεωρείται πως είναι ξεχωριστό σύγγραμμα, καθώς και ξεχωριστό ήταν και το έργο σχετικά με την πόλη της Ηράκλειας, εκτός και αν το κείμενο όπου γίνεται η αναφορά, πρέπει να διαβαστεί ως "Περὶ Ἡρακλέους", αντί για "Περὶ Ἡρακλέας". Ένα παλαιότερο σφάλμα που είχε γίνει στον σχολιασμό του Απολλώνιου απέδιδε στον Ηρόδωρο δύο εξάμετρα από έναν από τους Ομηρικούς Ύμνους οδήγησε στην υπόθεση πως τα Αργοναυτικά του Ηρόδωρου ήταν ποίημα. Ωστόσο ο χαρακτήρας των αναφορών φαίνεται δεν φαίνεται να είναι συμβατός με μια τέτοια υπόθεση.
Γκέραλντ Κλουγκ

Ο Γκέραλντ Κλουγκ (γερμανικά: "Gerald Klug") (γεννημένος στις 13 Νοεμβρίου 1968) είναι ένας Αυστριακός δικαστής και πολιτικός. Είναι μέλος του Σοσιαλδημοκρατικού Κόμματος της Αυστρίας και από τις 11 Μαρτίου 2013 υπηρετεί ως υπουργός άμυνας και αθλητισμού της Αυστρίας.
Εμφύλιος Πόλεμος του Ελ Σαλβαδόρ

Ο Εμφύλιος Πόλεμος του Ελ Σαλβαδόρ (1979-1992) ήταν η εμφύλια σύγκρουση στο Ελ Σαλβαδόρ μεταξύ της στρατιωτικής κυβέρνησης και του "Μετώπου Εθνικής Απελευθέρωσης Φαραμπούντο Μαρτί" (FMLN), έναν συνασπισμό 5 αριστερών ανταρτικών ομάδων. Ένα πραξικόπημα στις 15 Οκτωβρίου 1979 οδήγησε στις δολοφονίες διαδηλωτών από την κυβέρνηση καθώς και σε υπερασπστές της τελευταίας από τους αντάρτες, γεγονός που θεωρήθηκε ως το σημείο καμπής για τον εμφύλιο πόλεμο.

Μέχρι τον Ιανουάριο του 1980, οι αριστερές πολιτικές οργανώσεις ενώθηκαν σχηματίζοντας το "Συντονιστικό των Επαναστατημένων Μαζών" (CRM). Λίγους μήνες αργότερα, οι αριστερές ανταρτικές ένοπλες οργανώσεις ενώθηκαν σχηματίζοντας το "Ενιαίο Επαναστατικό Διευθυντήριο" (DRU), το οποίο μετονομάστηκε σε "Εθνικό Απελευθερωτικό Μέτωπο Φαραμπούντο Μαρτί" (FMLN) μετά τη συγχώνευσή του με το Κομμουνιστικό Κόμμα του Ελ Σαλβαδόρ τον Οκτώβριο του 1980. Ο εμφύλιος πόλεμος διήρκεσε περισσότερο από 12 χρόνια και σημαδεύτηκε από ακρότητες και από τις δύο πλευρές. Περιελάμβανε την σκόπιμη τρομοκράτηση και στοχοποίηση των πολιτών από "ομάδες θανάτου", τη βίαιη στρατολόγηση παιδιών-στρατιωτών, καθώς και άλλων παραβιάσεων των ανθρωπίνων δικαιωμάτων, κυρίως από τις κυβερνητικές δυνάμεις, αλλά και σε μικρότερη κλίμακα και από τους αντάρτες. 

Ένας άγνωστος αριθμός ανθρώπων εξαφανίστηκε κατά τη διάρκεια της σύγκρουσης, και αναφορές του Ο.Η.Ε. αναφέρουν ότι περισσότεροι από 75.000 σκοτώθηκαν. Οι Η.Π.Α. συνεισέφεραν στη σύγκρουση παρέχοντας μεγάλες ποσότητες στρατιωτικής βοήθειας στη στρατιωτική κυβέρνηση του Ελ Σαλβαδόρ κατά τη διάρκεια της προεδρίας των Κάρτερ και Ρήγκαν. 

Το 1990, ο Ο.Η.Ε. ξεκίνησε ειρηνευτικές συνομιλίες και στις 16 Ιανουαρίου 1992, με την Συμφωνία Ειρήνης του Τσαπουλτεπέκ, που υπογράφτηκε στην Πόλη του Μεξικού, έληξε επίσημα η σύγκρουση.
Ποταμός Γίκο

Ο Ποταμός Γίκο (ισπανικά: "Río Llico") είναι ένας από τους κύριους ποταμούς της επαρχίας Γιανκίουε στη νότια Χιλή. Ο ποταμός τρέχει από βορειοανατολικά προς νοτιοδυτικά, αποστραγγίζοντας μέρος τις ανατολικές κλίσεις της Κορδιλιέρα Πελάδα.
Οθρυάδης

Ο Οθρυάδης ήταν Σπαρτιάτης ήρωας, που πήρε μέρος στη θρυλική μάχη, Σπάρτης και Άργους, για την πόλη της Κυνουρίας Θυρέα (Μάχη της Θυρέας (546 π.Χ.).
Ζεύξις

Ο Ζεύξις ή Ζεύξιππος (5ος - 4ος αιώνας π.Χ.) ήταν ένας από τους διασημότερους ζωγράφους της αρχαιότητας, με καταγωγή από την Ηράκλεια, δεν είναι βέβαιο ποια αλλά πιθανώς την Ηράκλεια την Ποντική στη Βιθυνία ή την Ηράκλεια της Λευκανίας. Κατά τον συγγραφέα του 1ου αιώνα μ.Χ. Πλίνιο τον Πρεσβύτερο, ο οποίος αποτελεί μια από τις κύριες πηγές για τη ζωή του Ζεύξιδος, η τέχνη του ξεπέρασε όλους τους ζωγράφους της εποχής του, εκτός από τον Παρράσιο, και συγκρινόταν σε καλλιτεχνική ολοκλήρωση με καλλιτέχνες όπως ο Φειδίας και ο Πολύγνωτος.
Α΄ κατηγορία πετοσφαίρισης ανδρών Κύπρου 2010-11

Η Α΄ κατηγορία πετοσφαίρισης ανδρών Κύπρου 2010-11 ήταν η 34η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 16η φορά στην ιστορία της.
Σιδηροδρομικός Σταθμός Μικροχελιδούς

Ο Σιδηροδρομικός Σταθμός Μικροχελιδούς (παλαιότερα: Σιδηροδρομικός Σταθμός Νιαμάτων) ήταν σιδηροδρομικός σταθμός στη γραμμή του Οδοντωτού που συνδέει το Διακοπτό με τα Καλάβρυτα. Βρίσκεται κοντά στο Φαράγγι του Βουραϊκού, βόρεια της κωμόπολης του Διακοπτού και 5 χιλιόμετρα μακριά από αυτήν. Ο σταθμός άνοιξε το 1896 και σήμερα είναι προαιρετική στάση. Ο σταθμός παλαιότερα έφερε και την ονομασία "Κάτω Μετόχι" ενώ διαθέτει δεύτερη τροχιά για διασταυρώσεις.
Δεντροτσοπανάκος

Ο Δεντροτσοπανάκος (ορθότερα δεντροτσομπανάκος) είναι στρουθιόμορφο πτηνό της οικογενείας των Σιττιδών, ένας από τους τσοπανάκους (γένος "Sitta") που απαντούν και στον ελλαδικό χώρο. Η επιστημονική ονομασία του είδους είναι "Sitta europaea" και περιλαμβάνει 22 υποείδη. 

Στον ελλαδικό χώρο απαντά το υποείδος "Sitta europaea caesia" Wolf, 1810, με -όχι πολύ- πιθανή την παρουσία του υποείδους "Sitta europaea levantina" E. Hartert, 1905 στην Λέσβο.
Στάδιο Καντριόργκ

To Στάδιο Καντριόργκ () είναι ένα στάδιο πολλαπλών χρήσεων στο Τάλιν της Εσθονίας. Αυτή τη στιγμή χρησιμοποιείται κυρίως για ποδοσφαιρικούς αγώνες και στίβο, και είναι η έδρα της Νέμε Κάλιου και της Λεβάντια Τάλιν.

Το στάδιο διαθέτει 5.000 θέσεις και κατασκευάστηκε το διάστημα 1922 με 1926. Το στάδιο εγκαινιάστηκε στις 13 Ιουνίου του 1926 και βρίσκεται περίπου 2 χιλιόμετρα ανατολικά από το κέντρο της πόλης στη συνοικία Καντριόργκ κοντά στο Παλάτι Καντριόργκ. Από τις 11 Φεβρουαρίου 1999, το στάδιο διοικείται από το Τμήμα Αθλητισμού και Νεολαίας, και από το 2006 έχει πιστοποιητικό IAAFi, το οποίο επιτρέπει την διεξαγωγή διεθνών διαγωνισμών υψηλού επιπέδου. Η διεύθυνση του είναι Roheline AAS 24, 10150.

Πριν από το 2001, όταν το A. Le Coq Arena δεν είχε χτιστεί, το στάδιο ήταν η έδρα της Εθνικής ομάδας ποδοσφαίρου της Εσθονίας. Το τελευταίο παιχνίδι της Εθνικής Εσθονίας ήταν εναντίον της Εθνικής Πορτογαλίας στις 3 Σεπτεμβρίου 2000.

Επίσης το Καντριόργκ μέχρι το τέλος της σεζόν του 2008 ήταν η έδρα της ομάδας ΦΚ TVMK που αγωνιζόταν στην Μέιστριλιιγκα, η οποία σταμάτησε τις δραστηριότητές της λόγω οικονομικών προβλημάτων.
thumb|left|250px|Τα επίσημα εγκαίνια του Σταδίου Καντριόργκ στο Τάλιν, στις 13 Ιουνίου του 1926.
Κατά την περίοδο της Σοβιετικής Σοσιαλιστικής Δημοκρατίας της Εσθονίας, το στάδιο ονομαζόταν "Στάδιο Ντιναμό".

Στο στάδιο έχει διοργανωθεί έξι φορές η Σούπερ Λίγκ του Ευρωπαϊκού Κυπέλλου Συνθέτων Αγωνισμάτων τις περιόδους 1997 (ανδρών), 1998, 2004 (ανδρών), 2007 (ανδρών), 2010 και 2013. Για πρώτη φορά τα τελευταία πέντε χρόνια το στάδιο φιλοξένησε στις 21–24 Ιουλίου του 2011 το Ευρωπαϊκό Πρωτάθλημα Στίβου Νέων, στις 3–15 Ιουλίου του 2012 το Ευρωπαϊκό Πρωτάθλημα Ποδοσφαίρου U19, στις 21–22 Ιουνίου του 2014 την Πρώτη Κατηγορία του Ευρωπαϊκού Πρωταθλήματος Ομάδων και στις 9–12 Ιουλίου του 2015 το Ευρωπαϊκό Πρωτάθλημα Στίβου U23.

Tο Καντριόργκ από την κατασκευή του το 1926 έχει αναλάβει την διεξαγωγή πολλών πρωταθλημάτων του Εσθονικού Πρωταθλήματος Στίβου.
Α΄ κατηγορία πετοσφαίρισης ανδρών Κύπρου 2008-09

Η Α΄ κατηγορία πετοσφαίρισης ανδρών Κύπρου 2008-09 ήταν η 32η έκδοση της Α΄ κατηγορίας πετοσφαίρισης της Κύπρου υπό την αιγίδα της Κυπριακή Ομοσπονδία Πετοσφαίρισης. Το πρωτάθλημα κέρδισε η Ανόρθωση για 15η φορά στην ιστορία της.
Τέμενος Ρουστέμ Πασά

Το Τέμενος Ρουστέμ Πασά (τούρκικα: Rüstem Paşa Camii), είναι ένα οθωμανικό τέμενος του 16ου αιώνα, που βρίσκεται στο παζάρι Χασιρκιλάρ, στην γειτονιά Ταχτακαλέ, της συνοικίας Φατίχ της Κωνσταντινούπολης.
5700 Όμηρος

Ο αστεροιδής 5700 Όμηρος, ο οποίος βρίσκεται στη Ζώνη των αστεροιδών ανακαλύφτηκε στις 16 Οκτωβρίου του 1977 στο Αστεροσκοπείο του Πάλομαρ. Η ανακάλυψη έγινε από τρείς επιστήμονες, τον Κορνέλλιο Τζοχάνες βαν Χούτεν, τον Ίνγκριντ βαν Χούτεν-Γκροένεβελντ και τον Τόμ Γκέχρελς.

Ονομάστηκε προς τιμήν του επικού ποιητή Όμηρου
Γιώργος Καλοβελώνης

Ο Γιώργος Καλοβελώνης, που γεννήθηκε στην Αθήνα στις 23 Αυγούστου 1959, είναι Έλληνας πρώην αθλητής της αντισφαιρίσεως (τένις), ο οποίος αντιπροσώπευσε την Ελλάδα στους Ολυμπιακούς Αγώνες του 1988 στη Σεούλ. Εκεί νικήθηκε και αποκλείσθηκε από τον πρώτο γύρο από τον κατά τρία έτη νεότερό του Νοτιοκορεάτη Μπονγκ-Σου Κιμ. Επίσης, ο Καλοβελώνης αντιπροσώπευε την Ελλάδα στους αγώνες του Κυπέλλου Ντέιβις από το 1978 μέχρι το 1992.

Ο Καλοβελώνης έχει ύψος 1,91 m και είναι δεξιόχειρας. Η καλύτερη θέση του στην παγκόσμια κατάταξη της ATP των καλύτερων αντισφαιριστών επιτεύχθηκε στις 23 Ιουνίου 1986, όταν έφθασε στην 208η θέση στο απλό ανδρών.

Μετά την αποχώρησή του από την ενεργό δράση, ο Καλοβελώνης ασχολήθηκε με την προπονητική του αθλήματος και υπήρξε προπονητής της Άννας Γερασίμου και του Βασίλη Μαζαράκη.
Ερυθρές Ταξιαρχίες

thumb|250px|Υποθετική σημαία των Ερυθρών Ταξιαρχιών
Οι Ερυθρές Ταξιαρχίες (ιταλικά: "Brigate Rosse", εν συντομία "BR") ήταν τρομοκρατική οργάνωση που έδρασε στην Ιταλία. Η δράση της περιελάμβανε δολοφονίες, απαγωγές και ληστείες μεταξύ άλλων κατά τη διάρκεια των μολυβένιων ετών και είχε ως στόχο να αποσταθεροποιήσει την Ιταλία. Σχηματίστηκε το 1970 και είχε ως στόχο τη δημιουργία ενός «επαναστατικού» κράτους μέσα από τον ένοπλο αγώνα και την έξοδο της Ιταλίας από το ΝΑΤΟ. Πρότυπα για την οργάνωσή της ήταν οι λατινοαμερικάνικες ομάδες αντάρτικου πόλεως, όπως οι Τουπαμάρος, και το ιταλικό κίνημα αντίσταση το 1943-45.

Η πιο διάσημη επίθεση των Ερυθρών Ταξιαρχιών ήταν η απαγωγή του πρώην πρωθυπουργού Άλντο Μόρο το 1978, ο οποίος επιχειρούσε τον ιστορικό συμβιβασμό ("compromesso storico") με τους κομμουνιστές. Οι απαγωγείς δολοφόνησαν πέντε μέλη της συνοδείας του Μόρο και δολοφόνησαν τον Μόρο 54 μέρες αργότερα. Η οργάνωση στην συνέχεια μετά βίας επέζησε στα τελευταία χρόνια του ψυχρού πολέμου, ενώ κατά τη διάρκεια της δεκαετίας του 1980 έγιναν μαζικές συλλήψεις μελών της οργάνωσης και έτσι οργάνωση έχασε τη δύναμή της.
Γιώργης Γιατρομανωλάκης

Ο Γιώργης Γιατρομανωλάκης είναι Έλληνας συγγραφέας, ποιητής και αρθρογράφος.
The Thundermans

Το The Thundermans (ελληνικά: Οι Θάντερμανς) είναι αμερικανική κωμική τηλεοπτική σειρά, η οποία προβάλλεται στο Nickelodeon από τις 14 Οκτωβρίου 2013, στις ΗΠΑ. Δημιουργός της σειράς είναι ο Τζεντ Σπίνγκαν. Επίσημα, η σειρά ξεκίνησε να προβάλλεται στις 2 Νοεμβρίου 2013 με πρωταγωνιστές τους Κίρα Κόζαριν, Τζακ Γκρίφο, Άντισον Ρίκε, Ντιέγκο Βελάσκεθ, Κρις Τόλμαν και Ρόζα Μπλάζι. Το επεισόδιο που προβλήθηκε στις 14 Οκτωβρίου 2013 το παρακολούθηκαν 2.4 εκατομμύρια τηλεθεατές. Ενώ την επίσημη πρεμιέρα την παρακολούθησαν 2.6 εκατομμύρια τηλεθεατές. Στις 20 Δεκεμβρίου του 2013, συμφωνήθηκε να παραχθεί και δεύτερος κύκλος. Επίσης, στις 4 Δεκεμβρίου του 2015, συμφωνήθηκε να παραχθεί και τρίτος κύκλος για τη σειρά. Στις 31 Μαΐου του 2015, ανακοινώθηκε ότι ο τρίτος κύκλος θα κάνει πρεμιέρα, στην Αμερική, στις 27 Ιουνίου του 2015. Στην Ελλάδα, η σειρά έκανε πρεμιέρα στις 3 Νοεμβρίου του 2014. Ο δεύτερος κύκλος έκανε πρεμιέρα, στην Ελλάδα, στις 12 Φεβρουαρίου του 2015.
Ιστορικό Αρχείο Μακεδονίας

Το Ιστορικό Αρχείο Μακεδονίας ιδρύθηκε το 1955 και περιέλαβε όλα τα έγγραφα της οθωμανικής διοίκησης που διασώθηκαν σε διάφορες υπηρεσίες της Θεσσαλονίκης μετά την αποχώρηση των Τούρκων το 1912. Υπάγεται στα Γενικά Αρχεία του Κράτους (ΓΑΚ) και στεγάζεται στο διατηρητέο κτίριο του παλιού Ρωσικού Νοσοκομείου (1907-1910), στην οδό Αλ. Παπαναστασίου 21 στη Θεσσαλονίκη. Ο πρώτος που κατέγραψε και ταξινόμησε τα οθωμανικά αρχεία που διασώθηκαν στη Θεσσαλονίκη ήταν ο καθηγητής Βασίλης Δημητριάδης, ο οποίος διετέλεσε διευθυντής του Αρχείου από την ίδρυση του το 1955 μέχρι το 1984.
Μάγια η Μέλισσα

Η Μάγια η Μέλισσα (ιαπωνικά: みつばちマーヤの冒険, Χέπμπορν: "Mitsubachi Māya no Bōken", δηλ. "Οι Περιπέτειες της Μάγιας της Μέλισσας") είναι παιδική σειρά κινουμένων σχεδίων ιαπωνικής παραγωγής 1975 έως 1980. Η σειρά βασίστηκε στο γερμανικό παραμύθι "Die Biene Maja", το οποίο γράφτηκε το 1912. Η σειρά προβλήθηκε και στην Ελλάδα στην ΕΡΤ από 1979 έως 1982, στο Alter από 2002 έως 2007, στο Star το 2013 και ξανά από την ΕΡΤ από το 2016, αλλά με διαφορετικές φιγούρες.
Λαγερστροιμία η μεγαλοπρεπής

Η Λαγερστροιμία η μεγαλοπρεπής "(Lagerstroemia Speciosa)" (ή γιγαντιαία κρεπ-μυρτιά, κρεπ-μυρτιά της Βασίλισσας, φυτό "banabá" στις Φιλιππίνες, ή το καμάρι της Ινδίας "(pride of India)") είναι ένα είδος Λαγερστροιμία "(Lagerstroemia)", το οποίο προέρχεται από την τροπική Νότιο Ασία.
Βραχοτσοπανάκος

Ο Βραχοτσοπανάκος (ορθότ. βραχοτσομπανάκος) είναι στρουθιόμορφο πτηνό της οικογενείας των Σιττιδών, ένας από τους τσοπανάκους (γένος "Sitta") που απαντούν και στον ελλαδικό χώρο. Η επιστημονική ονομασία του είδους είναι "Sitta neumayer" και περιλαμβάνει 5 υποείδη.
*Στον ελλαδικό χώρο απαντά το υποείδος "Sitta neumayer neumayer" Michahelles, 1830, με πιθανή την παρουσία διαφορετικού υποείδους στην Λέσβο. Το συγκεκριμένο "taxon" δεν έχει προσδιοριστεί ακόμη με βεβαιότητα, διότι δεν υπάρχουν επαρκή στοιχεία. Εικάζεται ότι ανήκει στο υποείδος "Sitta neumayer zarudnyi" Buturlin, 1907, ωστόσο δεν έχει γίνει αποδεκτό από την πλειονότητα των ταξινομικών φορέων. Το πιθανότερο είναι να ανήκει στην ευρύτερη μικρασιατική γκάμα των πληθυσμών του "Sitta neumayer syriaca" Temminck, 1835, κάτι που γίνεται αποδεκτό από πολλούς ταξινομικούς φορείς ("Howard & Moore", "Clements", "ITIS", κ.α.)
Ισπανικό Πρωτάθλημα Κλειστού Στίβου

To Ισπανικό Πρωτάθλημα Κλειστού Στίβου (ισπανικά: "Campeonato de España de Atletismo en pista cubierta") είναι το εθνικό πρωτάθλημα στον κλειστό στίβο της Ισπανίας, που διοργανώνεται από την Ισπανική Ομοσπονδία Στίβου. 

Πραγματοποιείται κάθε χρόνο, κατά τις χειμερινές περιόδους και αναδεικνύει τους πρωταθλητές Ισπανίας στα αγωνίσματα ανδρών και γυναικών. Διεξήχθη για πρώτη φορά το 1965 και από τότε έχουν πραγματοποιηθεί πενήντα ένα διοργανώσεις. Τα σύνθετα αγωνίματα διεξάγονται στο κύριο μέρος του πρωταθλήματος, εκτός από τις περιόδους 1981 και 1982 που έγιναν σε άλλες ημερομηνίες. 

Η διοργάνωση μεταδίδεται τηλεοπτικά από το Teledeporte που ανήκει στην κρατική τηλεόραση της Ισπανίας TVE.
Μικύλλιο

:"Να μην συγχέεται με το μυκήλιο" της βοτανικής.

Τομή από δομές φωσφολιπιδίων. Παρουσιάζονται ένα [[λιπόσωμα]], μικύλλιο και ένα φύλλο διπλοστιβάδας.
thumb|250px|right|Σχήμα μικυλλίου από φωσφολιπίδια σε υδατικό διάλυμα. Οι υδρόφιλες κεφαλές σχηματίζουν μια σφαίρα με τις υδρόφοβες ουρές στο κέντρο.

Μικύλλιο (αγγλικά: micelle < λατινικά: mica «ψίχουλο, θρύμμα») στη χημεία, είναι σωματίδιο μεγέθους κολλοειδούς που σχηματίζεται συνήθως στο νερό από τη σύζευξη μορίων ή ιόντων, τα οποία έχουν ένα υδρόφιλο και ένα υδρόφοβο άκρο. Τα μικύλλια σε υδατικά διαλύματα έχουν περίπου σφαιρικό σχήμα με τα υδρόφοβα άκρα (ουρές) στο κέντρο του μικυλλίου και τα υδρόφιλλα άκρα (κεφαλές) να περιβάλλουν το μικύλλιο (στη περιφέρια της σχηματιζόμενης σφαίρας που επικοινωνεί με το υδάτινο μέσο). Αυτά ονομάζονται μικύλλια κανονικής φάσης. Υπάρχουν και τα αντίστροφα μικύλλια, τα οποία σχηματίζονται σε μη υδατικούς διαλύτες, με τα υδρόφιλα άκρα στο κέντρο. Άλλες φάσεις περιλαμβάνουν σχήματα όπως ελειψοειδή, κυλινδρικά ή διπλοστιβάδες.

Το σχήμα και το μέγεθος του μικυλλίου είναι συνδυασμός της μοριακής γεωμετρίας των επιφανειοδραστικών μορίων του και των συνθηκών του διαλύτη, όπως η συγκέντρωση επιφανειοδραστικού, η θερμοκρασία, το pH και η ιοντική ισχύς. Η διαδικασία του σχηματισμού μικυλλίων αποτελεί μέρος της συμπεριφοράς της φάσης πολλών λιπιδίων, σύμφωνα με τον πολυμορφισμό τους.

Ένα κολλοειδές στο οποίο η διεσπαρμένη φάση αποτελείται από μικύλλια, ονομάζεται "κολλοειδής σύζευξη", με χαρακτηριστικό παράδειγμα το σαπούνι στο νερό. Όπου αν έχουμε ρύπο σε κάποιο ύφασμα, ιόντα σαπουνιού εγκλωβίζουν μόρια ρύπου στα υδρόφοβα άκρα τους, σχηματίζοντας ένα κολλοειδές, το οποίο "ξεπλένεται" εύκολα χάρη στα υδρόφιλα άκρα του.
Ζεύξις ο Ταραντίνος

Ο Ζεύξις ο Ταραντίνος (3ος αιώνας π.Χ.) ή Ζεύξις ο Εμπειρικός, ήταν αρχαίος Έλληνας ιατρός από τον Τάραντα της Μεγάλης Ελλάδας, και ανήκε στη σχολή των Εμπειρικών.

Υπήρξε από τους πρώτους αντιπρόσωπους των Εμπειρικών, και είναι γνωστός για τον ιατρικό σχολιασμό των έργων του Ιπποκράτη. Έζησε μετά τους Ηρόφιλο, Καλλίμαχο, Βακχείο, και τον Γλαυκία καθώς και πιθανώς πριν τον Ζήνωνα, και έτσι θεωρείται πως έζησε κατά τα μέσα του 3ου αιώνα π.Χ.. Ανέλυσε το σύνολο των έργων του Ιπποκράτη, αλλά ο σχολιασμός του δεν φαίνεται να εκτιμώταν ιδιαίτερα κατά τον καιρό του Γαληνού και είχε περιπέσει σε αφάνεια.

Έχει γίνει η υπόθεση πως ένα ορειχάλκινο νόμισμα που κόπηκε στη Σμύρνη αναφέρεται στον Ζεύξι, ωστόσο η υπόθεση αυτή δεν είναι βέβαιη και πιθανώς το νόμισμα να σχετίζεται με τον ιατρό Ζεύξι του 1ου αιώνα π.Χ. με τον οποίο o Ζεύξις ο Ταραντίνος συγχέεται συχνά.
Kawanishi E15K

Το Kawanishi E15K "Shiun" (紫雲, "βιολετί σύννεφο") ήταν ιαπωνικό μονοκινητήριο αναγνωριστικό υδροπλάνο του Δευτέρου Παγκοσμίου Πολέμου. Οι Σύμμαχοι του έδωσαν την ονομασία αναφοράς "Norm".
Ιωάννης Δούκας

Ιωάννης Δούκας μπορεί να αναφέρεται στους:

* Ιωάννης Δούκας, Καίσαρας (πέθ. περ. 1088), αδεlφός του Κωνσταντίνου Ι΄.
* Ιωάννης Δούκας, μέγας δούκας (περ. 1064 - προ του 1136), ναύαρχος και γαμπρός του Αλεξίου Α΄ Κομνηνού.
* Ιωάννης Δούκας Καματηρός (έδρασε περ. 1143 - 1180), στρατηγός και πολιτικός επί Μανουήλ Α΄.
* Ιωάννης Δούκας (σεβαστοκράτωρ) (περ. 1125/1127 - περ. 1200), Βυζαντινός ευγενής και αξιωματούχος.
* Ιωάννης Δούκας (μέγας εταιρειάρχης) και σεβαστός, άκμασε 1155/56-1181.
* Ιωάννης Κομνηνός Δούκας, ηγεμών Θεσσαλονίκης και Θεσσαλίας το 1237 - 1244.
* Ιωάννης Α΄ Δούκας, ηγεμών της Θεσσαλίας το 1268 - 1289.
* Ιωάννης Β΄ Δούκας, ηγεμών της Θεσσαλίας το 1303 - 1318.
* Ιωάννης Β΄ Ορσίνι, επίσης ονομαζόμενος Δούκας, ηγεμών της Ηπείρου το 1323 - 1335.
* Ιωάννης Δούκας (ζωγράφος) (1841 - 1916), Έλληνας ζωγράφος.
Πρίμπορ

Τόπος γεννήσεως του [[Σίγκμουντ Φρόυντ]]
|245x245px
Το Πρίμπορ ("Příbor") είναι μια πόλη της Μοραβίας-Σιλεσίας της Τσεχίας. Έχει περίπου 8.800 κατοίκους (από το 2004).

Βρίσκεται στη βορειοανατολική Μοραβία, που περιβάλλεται από τους πρόποδες των Μπεσκίντι της Μοραβίας-Σιλεσίας

Η πόλη είναι αξιοσημείωτη ως η γενέτειρα του Σίγκμουντ Φρόυντ, ιδρυτή της ψυχανάλυσης.
Βάλτερ Μπάαντε

Ο Βίλελμ Χάινριχ Βάλτερ Μπάαντε ("Wilhelm Heinrich Walter Baade", 24 Μαρτίου 1893 – 25 Ιουνίου 1960) ήταν Γερμανός αστρονόμος που εργάσθηκε στις ΗΠΑ από το 1931 ως το 1959. Γεννήθηκε στο Πρόισις Όλντενντορφ της Βόρειας Ρηνανίας-Βεστφαλίας και σπούδασε μαθηματικά, φυσική, γεωφυσική και αστρονομία στα Πανεπιστήμια του Μύνστερ και του Γκέτινγκεν. Στη συνέχεια, εργάσθηκε για μερικά χρόνια στο Αστεροσκοπείο του Αμβούργου.
Κλέων Πιαλόγλου

Ο Κλέων Πιαλόγλου (1912 − 1992) ήταν Έλληνας έμπορος και πολιτικός από την Ξάνθη. Διετέλεσε βουλευτής Ξάνθης και υφυπουργός.
Ιερός Ναός Αγίου Νικολάου (Μάζα Αποκορώνου)

Ο Ιερός Ναός Αγίου Νικολάου (Μάζα Αποκορώνου). Ο ναός του Αγίου Νικολάου στη Μάζα Αποκορώνου είναι μονόχωρος και καμαροσκέπαστος. Είναι κατάγραφος από παραστάσεις αγίων και σκηνών από τον ευαγγελικό κύκλο και τον βίο του Αγίου Νικολάου, που αποδίδονται στον Ιωάννη Παγωμένο. Σύμφωνα με την παράδοση, εντός του ναού βρίσκεται ο τάφος του γνωστού αυτού ζωγράφου. Επίσης, σωζόμενη επιγραφή του 1324 καταγράφει ονομαστικά τους αφιερωτές του ναού.
Ιερός Καθεδρικός Ναός Εισοδίων Χανίων

Ο Ιερός Καθεδρικός Ναός Εισοδίων Χανίων. Αφιερωμένος στα Εισόδια της Θεοτόκου, ο καθεδρικός ναός της πόλης των Χανίων χτίστηκε στη θέση ενός παλαιότερου ναού της Θεοτόκου του 14ου αιώνα. Πρόκειται για μια τρίκλιτη βασιλική, όπου το κεντρικό κλίτος είναι αφιερωμένο στην Παναγία, το βόρειο στον Άγιο Νικόλαο και το νότιο στους Τρεις Ιεράρχες. Επί τουρκοκρατίας μετατράπηκε σε σαπωνοποιείο και το 1868 αποδόθηκε στους ορθοδόξους, με πρόνοια και χρηματική επιχορήγηση του ίδιου του Οθωμανού Διοικητή Κρήτης Μουσταφά Ναϊλή Πασά. Εσωτερικά διακρίνεται για τον πλούσιο φορητό και τοιχογραφικό διάκοσμο Κρητών καλλιτεχνών.
Λουί Αμπρουάζ Γκαρνερέ

μικρογραφία|250px|Η ναυμαχία του Ναβαρίνου. Ελαιογραφία του 1831.
Ο Λουί Αμπρουάζ Γκαρνερέ ("Louis Ambroise Garneray", 1783-1857) ήταν Γάλλος ζωγράφος, χαράκτης και συγγραφέας που διακρίθηκε για τις θαλασσογραφίες του.
Ιερός Ναός Αγίων Ιωάννη του Θεολόγου και Νικολάου (Στύλος Αποκορώνου)

thumb|250px|Ο δίκλιτος ναός Αγίων Ιωάννη του Θεολόγου και Νικολάου
Ο Ιερός Ναός Αγίων Ιωάννη του Θεολόγου και Νικολάου (Στύλος Αποκορώνου) είναι δίκλιτος ναός αφιερωμένος στους Άγιους Ιωάννη Θεολόγο και Νικόλαο ο οποίος είναι κτισμένος στη δυτική είσοδο του οικισμού Στύλος Αποκορώνου. Στην αρχική του μορφή ήταν μονόχωρος και καμαροσκέπαστος, εκεί που βρίσκεται το σημερινό βόρειο κλίτος προς τιμή του Αγίου Ιωάννη, αλλά μεταγενέστερα προστέθηκε το δεύτερο κλίτος και ο σταυρεπίστεγος νάρθηκας. Στο δυτικό τοίχο παρεμβάλλονται δύο κόγχες με οξυγώνια τόξα. Τα εγκάρσια κλίτη δεν φέρουν προεξοχές.

Ο τοιχογραφικός διάκοσμος του Αγίου Ιωάννη ανάγεται στα μέσα του 13ου αιώνα, με πιο ξεχωριστή την απεικόνιση του τιμώμενου Αγίου πάνω στην αψίδα, ενώ στο κλίτος του Αγίου Νικολάου, οι τοιχογραφίες χρονολογούνται στον 15ο αιώνα. Εξωτερικά του ναού η αρχαιολογική σκαπάνη έφερε στο φως δύο καμαρωτούς τάφους με υστερογοτθικό γλυπτό διάκοσμο.
Λεωνίδας Λαγάκος

Ο Λεωνίδας Λαγάκος του Ηλία (1η Απριλίου 1936 - 14 Δεκεμβρίου 1989) ήταν Έλληνας οικονομολόγος και πολιτικός.
Ηλίας Παυλάκος

Ο Ηλίας Παυλάκος (1919-1963) ήταν Έλληνας δικηγόρος Αθηνών και νομάρχης ως τον τραγικό του θάνατο σε τροχαίο.
Λαγερστροιμία η ινδική

thumb|Κοντινή άποψη άνθους της κρεπ-μυρτιάς.
Λαγερστροιμία η ινδική "(Lagerstroemia indica)" — [[Μουσείο Τουλούζης]].
Η Λαγερστροιμία η ινδική "(Lagerstroemia indica)", (κοινώς κρεπ μυρτιά) είναι ένα είδος του γένους Λαγερστροιμία "(Lagerstroemia)", στην οικογένεια Λυθροειδή "(Lythraceae)".

Από την Κίνα, την Κορέα, την Ιαπωνία και την ινδική υποήπειρο η Λαγερστροιμία η ινδική, είναι συχνά πολυ-βλαστική, φυλλοβόλο δένδρο ευρείας εξάπλωσης, με επίπεδη κορυφή, στρογγυλεμένη, ή ακόμα και σε σχήμα ακίδας εμφάνιση. "( spike shaped open habit)". Φυτεύεται σε ηλιόλουστες θέσεις ή κάτω από άλλα δέντρα, είναι ένας δημοφιλής θάμνος φωλιάσματος για ωδικά πτηνά και τρωγλοδύτες.

Ο φλοιός έχει ένα σημαντικό χαρακτηριστικό, είναι λείος, ροζ-γκρι και με στίγματα, τα οποία εκπίπτουν κάθε χρόνο. Τα φύλλα επίσης εκπίπτουν κάθε χειμώνα, μετά από μια θεαματική παράσταση εναλλαγής χρωμάτων, και τα γυμνά κλαδιά βγάζουν νέα φύλλα νωρίς την άνοιξη. Τα φύλλα είναι μικρά, λεία στις άκρες, κυκλικού ή οβάλ σχήματος. Έχουν χρώμα σκούρο πράσινο που αλλάζει σε κίτρινο, πορτοκαλί και κόκκινο το φθινόπωρο.
thumb|left|220px|Τετραμερές άνθος "(Ludwigia octovalvis)" όπου φαίνονται τα πέταλα και τα σέπαλα.
Τα άνθη, σε διαφορετικά δέντρα, είναι λευκά, ροζ, βιολετί, μωβ, ιόχρωα ή πορφυρά με πτυχωτά πέταλα, σε ανθήλες "(panicles)" έως 9 εκατοστά.

Η Λαγερστροιμία η ινδική είναι ανθεκτική στον παγετό, προτιμά τις ηλιόλουστες θέσεις αναπτύσσεται έως τα 6 μέτρα (20 πόδια) ύψος, με την εξάπλωσή του να φτάνει άλλα 6 μέτρα (20 πόδια) σε πλάτος.

Πολλές υβριδικές ποικιλίες έχουν αναπτυχθεί μεταξύ των "L. indica" και "L. faueri"
thumb|none|300px|Η ποικιλία "Dynamite" ("Δυναμίτης") της κρεπ μυρτιάς.
Β΄ κατηγορία πετοσφαίρισης ανδρών Κύπρου 2007-08

Η Β΄ κατηγορία πετοσφαίρισης ανδρών Κύπρου 2007-08 ήταν η 35η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε η Ολυμπιάς Φρενάρου.
Β΄ κατηγορία πετοσφαίρισης ανδρών Κύπρου 2008-09

Η Β΄ κατηγορία πετοσφαίρισης ανδρών Κύπρου 2008-09 ήταν η 36η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε η Αναγέννηση Δερύνειας.
Κοιλρευτερία η ανθηλοφόρος

thumb|Φύλλο της ποικιλίας "paniculata"
Η Κοιλρευτερία η ανθηλοφόρος "(Koelreuteria paniculata)" είναι ένα είδος ανθοφόρου φυτού στην οικογένεια Σαπινδοειδή "(Sapindaceae)", ιθαγενές στην Ανατολική Ασία, Κίνα και Κορέα. Οι κοινές ονομασίες της είναι: δέντρο χρυσής βροχής "(goldenrain tree)", καμάρι της Ινδίας "(pride of India)", Σινικόδεντρο "(China tree)", ή βερνικόδεντρο "(varnish tree)".

Είναι ένα μικρό έως μεσαίου μεγέθους φυλλοβόλο δέντρο με ύψος που φθάνει έως και τα 7 μέτρα (23 πόδια), με ένα ευρύ, θολωτό στέμμα. Τα φύλλα είναι κατ’εναλλαγή πτεροειδή, ωοειδή ή προμήκη, οδοντωτά φυλλάρια, μήκους 15-40 εκατοστών (6-16 ίντσες), σπανίως έως τα 50 εκατοστά (20 ίντσες), με 7-15 φυλλάδια μήκους 3-8 εκατοστών, με ένα βαθύ οδοντωτό περιθώριο και μικρά, κίτρινα άνθη, διατεταγμένα σε μεγάλη επάκρια φόβη· τα μεγαλύτερα φυλλάδια στο μέσον του φύλλου "(midpoint)" είναι μερικές φορές τα ίδια πτεροειδή, αλλά τα φύλλα δεν είναι σταθερά πλήρως πτεροειδή όπως στη συγγενική "Koelreuteria bipinnata".
thumb|left|220px|Τετραμερές άνθος "(Ludwigia octovalvis)" όπου φαίνονται τα πέταλα και τα σέπαλα.
Τα άνθη είναι κίτρινα, με τέσσερα πέταλα, που αναπτύσσονται σε μεγάλες τερματικές ανθήλες "(panicles)" μήκους 20-40 εκατοστών (8-16 ίντσες). Ο καρπός είναι ωοειδής, προμήκης, τρίχωρη κάψα, με μεμβρανώδη τοιχώματα "(three-parted inflated bladderlike pod)", μήκους 3-6 εκατοστών και πλάτους 2-4 εκατοστών, πράσινη, που όταν ωριμάζει το φθινόπωρο, γίνεται πορτοκαλί προς ροζ και που περιέχει διάφορους σκούρο καφέ προς μαύρους σπόρους, διαμέτρου 5-8 χιλιοστών.

Πρόκειται για καλλωπιστικό δέντρο, που εκτιμάται ιδιαίτερα για το ωραίο πράσινο φύλλωμά του και τα άφθονα κίτρινα άνθη του, που εμφανίζονται τον Ιούνιο-Ιούλιο, δηλαδή σε μια εποχή που τα πιο πολλά άνθη της άνοιξης έχουν παρακμάσει. Φυτεύεται στους κήπους, τα πάρκα και τις πλατείες, είτε σε συνδυασμό με άλλα καλλωπιστικά δέντρα, είτε σε αμιγείς συστάδες (δεντροστοιχίες). Στην Αθήνα, συνήθως, χρησιμοποιείται σε δεντροστοιχίες.
Περιοχή Τόμπω

Η Περιοχή Τόμπω (λατιν. "Tombaugh Regio"), είναι μια ανοιχτόχρωμη περιοχή έκτασης περίπου 1.590 χλμ στην επιφάνεια του Πλούτωνα, η οποία φέρει το χαρακτηριστικό σχήμα καρδιάς, από το οποίο πήρε το παρατσούκλι Καρδιά του Πλούτωνα. Η περιοχή ήταν ορατή ως μία ανοιχτόχρωμη περιοχή από περίπου εξήντα χρόνια πριν την αποστολή "Νέοι Ορίζοντες" αλλά το σχήμα της δεν μπορούσε να γίνει διακριτό. Η επίσημη ονομασία "Περιοχή Τόμπω" δόθηκε προς τιμήν του αστρονόμου Κλάιντ Τόμπω, ο οποίος ανακάλυψε τον Πλούτωνα.
Γεώργιος Σκουταρίδης

Ο Γεώργιος Σκουταρίδης (1885–1962) ήταν Κύπριος αθλητής ο οποίος ειδικευόταν στα 110 μέτρα με εμπόδια και στο άλμα εις μήκος. Το προσωπικό ρεκόρ του στα 110 μέτρα με εμπόδια ήταν 16.6 και στο άλμα εις μήκος 6.35, που τα πραγματοποίησε το 1908. 

Συμμετείχε σε δύο Ολυμπιακούς Αγώνες χωρίς να έχει διακρίσεις. Σε εθνικό επίπεδο, ο Σκουταρίδης κέρδισε επτά μετάλλια στο Πανελλήνιο Πρωτάθλημα Στίβου και τέσσερα στους Πανιώνιους Αγώνες. Ο Σκουταρίδης σε όλα τα χρόνια της σταδιοδρομίας του αγωνιζόταν για την Ελλάδα, και ανήκε στο τμήμα στίβου του Πανελλήνιου Γ.Σ. έως το τέλος της καριέρας του το 1909.
Κελεφά

Το Κελεφά είναι κάστρο και χωριό στην Μάνη της Λακωνίας, στην Ελλάδα. Αποτελεί μέρος της δημοτικής ενότητας του Οιτύλου.
Χάιτερσχαϊμ

Το Χάιτερσχαϊμ είναι πόλη στο διαμέρισμα του Μπράισγκαου-Χόχσχβαρτζβαλντ, στο κρατίδιο της Βάδης-Βυρτεμβέργης στη νότια Γερμανία.

Η ονομασία του σχολείου του Χάιτερσχαϊμ είναι "Johanniterschule".
Ζοζέφ-Ντεζιρέ Κουρ

Ο Ζοζέφ-Ντεζιρέ Κουρ ("Joseph-Désiré Court") ήταν Γάλλος ζωγράφος που ειδικεύτηκε στις προσωπογραφίες και στην απεικόνιση ιστορικών θεμάτων. Γεννήθηκε στις 17 Σεπτεμβρίου 1797 στη Ρουέν και πέθανε στις 23 Ιανουαρίου 1865 στο Παρίσι.
Χρήστος Παγώνης

Ο Χρήστος Παγώνης (1901 - Μάιος 1997) ήταν Έλληνας αντιστασιακός, δάσκαλος και πολιτευτής της Αριστεράς. Εξελέγη βουλευτής Λάρισας με την ΕΔΑ (1958).
Βάσος Βαρίκας

Ο Βάσος Βαρίκας (1912-1971) ήταν κριτικός λογοτεχνίας και δοκιμιογράφος
Γεώργιος Γαλάβαρης

Ο Γεώργιος Γαλάβαρης (1926-2003) ήταν Έλληνας αρχαιολόγος Βυζαντινής αρχαιολογίας και πανεπιστημιακός.
Μεγάλη Μαΐνη

Η Μεγάλη Μαΐνη (γαλλικά: "Grand Ma[i]gne") ή Παλαιά Μαΐνη (γαλλικά: "Vieux Ma[i]gne") ήταν φράγκικο κάστρο στην Χερσόνησο της Μάνης στην Ελλάδα. Ανεγέρθηκε, σύμφωνα με το "Χρονικό του Μορέως", προς το 1248–1250 από τον Γουλιέλμο Β΄ Βιλλεαρδουίνο, Πρίγκιπα της Αχαΐας, με στόχο τον έλεγχο της σλαβικής φυλής των Μηλιγγών. Αιχμαλωτίστηκε από τους Βυζαντινούς το 1259 στην Μάχη της Πελαγονίας και υποχρεώθηκε να παραδώσει το συγκεκριμένο κάστρο ως μέρος των λύτρων του.

Η τοποθεσία του κάστρου δεν είναι εξακριβωμένη. Γενικότερα, θεωρείται ότι υπάρχουν τέσσερις υποψήφιες τοποθεσίες:
* το μικρό φρούριο πάνω από το Πόρτο Κάγιο,
* ο οικισμός του Τηγανιού,
* ένας λόφος με την ονομασία Κάστρο της Ωριάς,
* το Κελεφά.

Ο Ουάγκσταφ διαφωνεί ότι το Κελεφά είναι η πιθανότερη τοποθεσία:
* το Πόρτο Κάγιο δεν αντιστοιχεί με την τοπογραφική περιγραφή του "Χρονικού", ενώ οι οχυρώσεις του δεν αναφέρονται από κάποια πορτολάνα ή ταξιδευτή σε ημερομηνία προγενέστερη περίπου του 1568,
* το Τηγάνι ήταν αρκετά νοτιότερα, προκειμένου να είναι σε θέση να ελέγχει τους Μηλιγγούς,
* δεν υπάρχει κάποια ένδειξη ότι ουδέποτε υπήρξε η παραμικρή οχυρωματική κατασκευή στο Κάστρο της Ωριάς,
* παρά το γεγονός ότι η αρχιτεκτονική του Κάστρου του Κελεφά ουδεμία σχέση έχει με εκείνη των φραγκικών κάστρων, υπάρχουν, ωστόσο, ενδείξεις πως η Οθωμανοί ανακατασκεύασαν το κάστρο προς το 1670.
Παρόλα αυτά, υποστηρίζει πως οι πιθανότητες είναι λίγες.
Νήφων Καυσοκαλυβίτης

Ο Νήφων Καυσοκαλυβίτης (1316–1411) ήταν Έλληνας Χριστιανός Ορθόδοξος Άγιος και μοναχός. Η μνήμη του εορτάζεται από την Ανατολική Ορθόδοξη Εκκλησία στις 14 Ιουνίου.

Έλληνας, ο Νήφων γεννήθηκε στο χωριό Λούκοβο που βρισκόταν τότε ανάμεσα στα σημερινά χωριά Δημόκορη και Λάβδανη,στο όρος Κασιδιάρης του νομού Ιωαννίνων. Οι κάτοικοι του Λούκοβου,αναγκάστηκαν να εγκαταλείψουν το χωριό τους και να εγκατασταθούν στην περιοχή όπου βρίσκεται σήμερα το Λούκοβο Αγίων Σαράντα,γύρω στο 1790, όπως αναφέρει ο Κ.Δ.Παπανικολάου στο βιβλίο του "Η ΛΑΚΚΑ ΠΩΓΩΝΙΟΥ ΚΑΙ ΤΟ ΨΗΛΟΚΑΣΤΡΟ ΙΩΑΝΝΙΝΩΝ".Από μικρή ηλικία μετέβαινε στο μοναστήρι του Γηρομερίου (κοντά στις Φιλιάτες), όπου και έγινε ησυχαστής. Λίγο καιρό αργότερα, εισήλθε στο γειτονικό μοναστήρι του Μεσοποτάμου, όπου και έγινε μοναχός.

Ο Νήφων μετέβη στο μοναστικό κράτος του Αγίου Όρους κάποια χρονική περίοδο μετά το 1335, όπου και αφιερώθηκε στον ασκητισμό, υπό την πνευματική καθοδήγηση των μοναστικών Πατέρων, Νείλου Εριχιώτη, Θεογνώστου και Μάξιμου Καυσοκαλυβίτη. Το 1345, ο Νίφων ανέλαβε πρώτος του Αγίου Όρους. Εκείνη την περίοδο, το Όρος Άθως πέρασε υπό τον έλεγχο του Σέρβου Τσάρου Στέφανου Ντούσαν, ο οποίος τον κατηγόρησε ως αιρετικό και Βογόμιλο, ωστόσο κατάφερε να αμυνθεί με επιτυχία των κατηγοριών αυτών, χάρη στην συμβολή και του Γρηγορίου Παλαμά. Την περίοδο 1347-8, ο Νίφων δικάστηκε και αποπέμφθηκε των καθηκόντων του ως πρώτος από τους υπόλοιπους μοναχούς ως αιρετικός. Τον διαδέχθηκε ο Σέρβος μοναχός Αντώνιος. Η απομάκρυνσή του θεωρείται είτε μέρος των συγκρούσεων μεταξύ των διαφορετικών θρησκευτικών παρατάξεων που προηγήθηκαν της επιβολής των Σέρβων στην Αθωνίτικη μοναστική κοινότητα είτε μέρος των προσπαθειών του Στέφανου Ντούσαν προκειμένου να αποκτήσει τον έλεγχο του Αγίου Όρους, μέσω του ορισμού Σέρβου αξιωματούχου ως επικεφαλής του. Η παρέμβαση αυτή είχε ως αποτέλεσμα σημαντικές αντεγκλήσεις μεταξύ των Ελλήνων αξιωματούχων και των Σέρβων της Μονής Χιλανδαρίου στο Άγιο Όρος.

Κατά την περίοδο μεταξύ 1355-63 κατηγορήθηκε εκ νέου ως αιρετικός, όταν ο υπηρέτης του, Βαρδάριος, αποκάλυψε λίγο καιρό πριν τον θάνατό του πως είχε προσχωρήσει στο θρησκευτικό κίνημα των Ευχιτών, ωστόσο την υπεράσπισή του ανέλαβε ο Πατριάρχης Κάλλιστος. Παραμένει αδιευκρίνιστο, με βάση τις πηγές της εποχής εκείνης, κατά πόσο ο Νίφων ήταν Ευχίτης ή Ησυχαστής εκείνη την περίοδο. Ο Νίφων έζησε το υπόλοιπο της ζωής του ως ησυχαστής, έως τον θάνατό του το 1411.

Ο Νίφων ήταν, επίσης, ο συγγραφέας της πρώτης βιογραφίας του Μάξιμου Καυσοκαλυβίτη, του πνευματικού του δασκάλου.
Ιωάννης Χρόνης

Ο Ιωάννης Χρόνης (1800 - 1879) ήταν Έλληνας αρχιτέκτονας.
Μήτρος Φύτιζας

Ο Μήτρος Φύτιζας (1790 - 1865) ήταν Αθηναίος αγωνιστής της Ελληνικής Επανάστασης του 1821.
Δημήτριος Πάλλας

O Δημήτριος Πάλλας (1907 - 1995), ήταν Έλληνας καθηγητής και αρχαιολόγος χριστιανικής αρχαιολογίας.
Ανατολική Ακτή των Ηνωμένων Πολιτειών

Η Ανατολική Ακτή των Ηνωμένων Πολιτειών εκτείνεται κατά μήκος του Ατλαντικού Ωκεανού. Το όνομα προκύπτει από το γεγονός ότι, σε γενικές γραμμές, το κράτος των ΗΠΑ καθορίζεται από δύο ακτές, μία στο ανατολικό και μία στο δυτικό του άκρο, του Ατλαντικού και Ειρηνικού Ωκεανού αντίστοιχα. Άλλες ονομασίες της Ανατολικής Ακτής είναι "Ανατολικά παράλια", "Ακτές του Ατλαντικού" και "Παράλια του Ατλαντικού".

Δεκατέσσερις από τις Πολιτείες των ΗΠΑ βρίσκονται στα παράλια της Ανατολικής Ακτής. Αυτές είναι, από το βορρά προς το νότο, οι: Μέιν, Νιου Χάμσαϊρ, Μασαχουσέτη, Ρόουντ Άιλαντ Κονέκτικατ, Νέα Υόρκη, Νιου Τζέρσεϊ, Πενσυλβάνια, Ντέλαγουερ, Μέριλαντ, Βιρτζίνια, Βόρεια Καρολίνα, Νότια Καρολίνα, Τζόρτζια και Φλόριντα. Οι δώδεκα από τις Πολιτείες αυτές ήταν παλαιότερα μεταξύ των Δεκατριών αποικιών, των πρώτων που δημιούργησαν οι Βρετανοί στη Βόρεια Αμερική. Η Ανατολική Ακτή ήταν το μέρος από το οποίο ξεκίνησε η εξάπλωση των Ευρωπαίων στον χώρο που σήμερα αποτελεί τις ΗΠΑ.
Ιωάννης –Διονύσιος Αβραμιώτης

Ο Ιωάννης –Διονύσιος Αβραμιώτης (1747 -) ήταν Ζακύνθιος λόγιος και ιατρός
Τόμας Γκάμπριελ Φίσερ

Ο Τόμας Γκάμπριελ Φίσερ (αγγλικά: "Thomas Gabriel Fischer") είναι Ελβετός τραγουδιστής και κιθαρίστας της χέβι μέταλ μουσικής, γνωστός ως ηγετικό μέλος των Hellhammer και των Celtic Frost, ενώ πλέον δραστηριοποιείται με τους Triptykon.